[{"text_idx": "#000000", "text": "Jam 16 neaktivaj komitatanoj de TEJO eksigitaj"}, {"text_idx": "#000001", "text": "La plej nova landa sekcio de TEJO j\u0302us perdis sian reprezentanton en la komitato de la asocio pro malaktiveco. Post kiam la regulo pri au\u0306tomata demisio pro malaktiveco en 2016 estis enkondukita, entute 16 komitatanoj perdis sian postenon pro nepartopreno en voc\u0302donadoj."}, {"text_idx": "#000003", "text": "(La plena nomo de la asocio havas iom nekutiman formon: Junularo Esperantista de Tanzanio Organizo.)"}, {"text_idx": "#000004", "text": "Multaj komitatanoj tiam esprimis siajn bondezirojn kaj proponis klarigi la taskojn de komitatano. Magessa respondis: Mi dankegas vin pro viaj kurag\u0302aj vortoj. Verdire estas minacanta. Sed iom post iom mi fortig\u0302os."}, {"text_idx": "#000007", "text": "Sed la komitatano de JETO neniam skribis en la cirkulero, per kiu komitatanoj informas pri sia agado. Li malofte partoprenis en la diskutoj en la komitata retlisto, kaj kiam li tion faris, estis plejparte por danki aliajn komitatanojn por la disdonado de informo."}, {"text_idx": "#000011", "text": "La j\u0302usa voc\u0302donado temis pri s\u0302ang\u0302o al la reguloj pri la elekto de komitatano B. La proponitaj s\u0302ang\u0302oj ne estis aprobitaj, do la reta voc\u0302dono por komitatanoj B okazos ec\u0302 se ne estos pli da kandidatoj ol postenoj."}, {"text_idx": "#000012", "text": "Kiam Libera Folio kontaktis Huurman por komento, li respondis nur per citaj\u0302o de la koncerna regulo de la statuto: \u201dKomitatano kiu nek partoprenas 2 sinsekvajn retajn voc\u0302donojn nek komitatkunvenon (senanstatau\u0306e) ene de la mandato estas konsiderata kiel demisiinta.\u201d"}, {"text_idx": "#000013", "text": "Oni aldonis la regulon en decembro 2016 por certigi ke komitatanoj efektive partoprenas la laboron de la komitato. Ekde tiam preskau\u0306 c\u0302iujare kelkaj komitatanoj estas eksigitaj pro maltrafitaj voc\u0302donoj, kvankam la komitatanoj c\u0302iam havas almenau\u0306 plenan semajnon por partopreni en reta voc\u0302donado."}, {"text_idx": "#000019", "text": "Komitatanoj B estas tiuj elektitaj de la individuaj membroj. Ili estas malpli multaj ol la komitatanoj A, kiuj reprezentas la landajn sekciojn. Komitatanoj C\u0302 estas aktivuloj elektitaj de la komitatanoj A kaj B."}, {"text_idx": "#000021", "text": "La regulo pri au\u0306tomata demisio estis enkondukita por certigi ke la elektitaj komitatanoj efektive aktivas en la supera decida organo de TEJO."}, {"text_idx": "#000022", "text": "\u2013 Espereble nova regulo pli respondecigos nin kaj ni ne devos demisiigi homojn pro ignorado de voc\u0302dono, skribis Arina Osipova en la komitata listo."}, {"text_idx": "#000024", "text": "\u2013 Logike ni luktas kontrau\u0306 la kutima problemo de manko de homoj kaj distanco. Eble c\u0302i tiu regulo utilus se ni havas la eblon anstatau\u0306igi pigrulon/neaktivulon per laboremulo/aktivulo, sed c\u0302u ni havas tiun eblon? C\u0302u ankau\u0306 malhelpas se ili dau\u0306re restas kiel komitatanoj? C\u0302u c\u0302i tiu regulo helpas nin havi pli produkteman komitaton? Tamen c\u0302i tiuj demandoj jam devus esti faritaj kiam la voc\u0302dono de c\u0302i tiu regulo estis aprobita. Do, nun aktivig\u0302u, kaj se ni vidas ke tiu aprobo ne estas efika, ni voc\u0302donos denove."}, {"text_idx": "#000025", "text": "Efektive la nova regulo s\u0302ajne ne aparte pliigis la aktivecon de la komitatanoj."}, {"text_idx": "#000026", "text": "Nenio malhelpas, ke komitatano, kiun trafis au\u0306tomata demisio pro malaktiveco, denove ekaktivu kaj ec\u0302 rekandidatu por la komitato. Tamen en la praktiko s\u0302ajnas, ke tio malofte okazas."}, {"text_idx": "#000031", "text": "Mi g\u0302ojas, ke la komitato de TEJO zorgas, ke ne estu fantomoj en g\u0302i, sed nur tiuj, kiuj portas aktivi.\nC\u0302u iam la komitato de UEA enkondukos similan regulon?"}, {"text_idx": "#000032", "text": "> C\u0302u iam la komitato de UEA enkondukos similan regulon?"}, {"text_idx": "#000034", "text": "La tuj posta penso estis: \"Se tio okazos, la komitato de UEA senpopolig\u0302os\"."}, {"text_idx": "#000036", "text": "C\u0302i tiu grava, doloriga situacio havas, lau\u0306 mia opinio, profundan radikon: homoj (kaj precipe junuloj) ne interesig\u0302as pri organika partoprenado. Same okazas en multaj aliaj neprofitaj organizaj\u0302oj, akademiaj cirkloj, politikaj partioj, religiaj grupoj, ktp. Mi kredas, ke c\u0302i tiu havas kelkajn kialojn."}, {"text_idx": "#000037", "text": "Antau\u0306e ig\u0302i estrarano/komitatano de organizaj\u0302oj estis tre prestig\u0302e. Via familio, viaj amikoj, viaj najbaroj, ktp. estis tre fiera. Se vi ne agis bone via tuta kvartalo sciis pri tio. Nun \"prestig\u0302o\" rilatas al la nombro de sekvantoj en Twitter, ne al partoprenado en estraro."}, {"text_idx": "#000038", "text": "En la \"tuja epoko\", sekvi normoj de asocioj tedas multaj homoj. Ni tute scias, ke TEJO kaj multaj aliaj organizaj\u0302oj flekseblig\u0302is, tamen entusiasmig\u0302i novaj aktivuloj ne estas facila afero."}, {"text_idx": "#000040", "text": "Al kiu utilas la eternaj lamentoj. Antaux 50 jaroj la maljunaj Esperantistoj kulpigis la televidon kaj futbalon. Kion pri la movadoj, kiu altiras junulojn? Ekzemple \"Fridays for Futere\" aux la por-euxropa partio VOLT? Kie estas la Esperantistoj? Ili nur sidas kaj lekas siajn vundojn. Estas facile kulpigi eksterajn faktorojn anstataux sercxi kialojn interne."}, {"text_idx": "#000042", "text": "Vi parolas pri Fridays for Future. Mi kredas ke vi tute pravas kaj ni devas lerni pri ilin, c\u0302ar ilia movado forte laboras en la sociaj retejoj, kie esperantistoj kutime uzas por komuniki kun aliaj esperantistoj anstatau\u0306 kun nesamideanoj. Mi kredas, ke eble c\u0302i tiu estas la efika s\u0302losilo, kiu povas malfermi multajn pordojn al nia movado."}, {"text_idx": "#000046", "text": "Estas la loko, kie okazas \"Fridays for Futere\"."}, {"text_idx": "#000048", "text": "Nu, la t. n. \u201evendredoj por estontecoj\u201c ja estas artefarita movado. Sen la subtenado de la reghimo ghi tuj forvelkus."}, {"text_idx": "#000052", "text": "Vi demandas: \"Kiu reg\u0302imo?\", simile kiel Rolando. La aktuala, kompreneble."}, {"text_idx": "#000054", "text": "1. Politika sistemo, lau\u0306 kiu estas regata iu s\u0302tato: parlamenta, diktatora reg\u0302imo.\n2. Sistemo, lau\u0306 kiu estas administrata ia organizo: reformi la ekonomian reg\u0302imon; s\u0302paregreg\u0302imo; viza, senviza reg\u0302imo de inters\u0302tata limo; rigora dogana reg\u0302imo; la seka reg\u0302imo (f; en Usono, kiam alkoholo estis malpermesita)PIV ."}, {"text_idx": "#000055", "text": "Do, c\u0302u ni do ni vivas aktuale en sistemo kie oni instigas junulojn premi registarojn por ke tiuj agu por klimato?\nKaj c\u0302u la aktuala \"reg\u0302imo/sistemo\" estas do aro de registaroj? Aro de civilaj socioj? Aro de kio?"}, {"text_idx": "#000064", "text": "Alig\u0302i al 400 aliaj abonantoj"}]